Internamentu

Internamentu ta e detenshon di hende, normalmente den gruponan grandi, sin akusashon òf intenshon di akusashon. E término ta wòrdu usá prinsipalmente pa enkarselashon di sivilnan hostil òf disidentenan den tempu di guera òf di sospechosonan terorista. Aunke e término ta wòrdu usá tambe pa enkarselashon, e ta referí generalmente na detenshon preventivo en bes di enkarselashon despues di kondena pa un krímen. Den e sentido hurídiko, internamentu ta referí na un privashon di libertat organisá pa e estado ku e meta di isolá individuo òf gruponan for di e restu di e poblashon den lugánan spesial manera kampamentu di internamentu, institushonnan sikiátriko of asta kampamentunan di konsentrashon. Uso di e términonan aki ta suheto na debate i sensitividatnan polítiko.

Den tempu di guera, internamentu ta wòrdu usá usualmente den dos situashon:Zie: dia uit lezing over Belgische vluchtelingen in de Eerste Wereldoorlog. Archivá 12 di mei 2019.

 Entre dos pais den guera: sòldánan prezu di guera ta wòrdu será den un kampamentu di prezu di guera. Sivilnan ta wòrdu interná i ta kaba den un kampamentu di internamentu. Ehèmpel: e kampamentu di internamentu di Playa Pariba (Boneiru) durante Guera Mundial II.De Interneringskampen in WOII, Archivo Nashonal Kòrsou
 Entre un pais neutral i un pais beligerante: personal militar di e pais beligerante ta wòrdu interná den e pais neutral konforme e akuerdo di e di dos Konferensia di Pas di Den Haag na 1907. Ehèmpel: e internamentu di sòldánan belga na Hulanda durante Promé Guera Mundial.

Den uso médiko, internamentu ta nifiká e ponementu di pashènt den un warda será, tambe den e sentido di isolashon, spesialmente ora di impone karantena den kaso di malesanan kontagioso.

Kategoria:Sociedad
Kategoria:Di Dos Guera Mundial